
ŠAKIŲ RAJONO SAVIVALDYBĖS ADMINISTRACIJOS DIREKTORIUS


ĮSAKYMAS
DĖL GRIPO IR ŪMINIŲ VIRŠUTINIŲ KVĖPAVIMO TAKŲ INFEKCIJŲ 
EPIDEMIJOS ATŠAUKIMO

2018 m. kovo 13 d. Nr. AT-
Šakiai

[bookmark: part_240ff0ba8fdc45afa527100932ca9eb6]Vadovaudamasis Lietuvos Respublikos vietos savivaldos įstatymo 18 straipsnio 1 dalimi, Gripo ir ūminių viršutinių kvėpavimo takų infekcijų epidemiologinės priežiūros taisyklių, patvirtintų Lietuvos Respublikos sveikatos apsaugos ministro 2012 m. sausio 30 d. įsakymu Nr. V-58 „Dėl Gripo ir ūminių viršutinių kvėpavimo takų infekcijų epidemiologinės priežiūros taisyklių patvirtinimo“, 7.2. punktu ir atsižvelgdamas į Nacionalinio visuomenės sveikatos centro prie Sveikatos apsaugos ministerijos Marijampolės departamento direktorės 2018-03-12 raštą Nr. (4.13 6.1.1 E) 2-9997 „Dėl gripo epidemijos pabaigos Šakių rajono savivaldybėje“:
1. S k e l b i u nuo 2018 m. kovo 13 dienos gripo ir ūminių viršutinių kvėpavimo takų infekcijų epidemijos pabaigą Šakių rajono savivaldybėje.
2. A t š a u k i u visas ribojimo priemones, taikytas gripo epidemijos metu savivaldybės teritorijoje.
3. Pripažįstu netekusiu galios Šakių rajono savivaldybės administracijos direktoriaus 2018 m. vasario 6 d. įsakymą Nr. AT-126 „Dėl gripo ir ūminių viršutinių kvėpavimo takų infekcijų epidemijos paskelbimo“.
Šis įsakymas per vieną mėnesį nuo įsakymo įteikimo dienos gali būti skundžiamas Lietuvos administracinių ginčų komisijos Kauno apygardos skyriui adresu: Laisvės al. 36, Kaunas, arba Regionų apygardos administracinio teismo Kauno rūmams adresu: A. Mickevičiaus g. 8A, Kaunas.

Administracijos direktorius							Dainius Grincevičius

